Diari Oficial de la Generalitat Valenciana


Sumari del DOGV 3876, del 13-11-2000 (2000/8929)

Informació pública de l'alternativa tècnica del programa per al desenvolupament de l'actuació integrada en sòl urbà, carrer del Ferreret.
-----------------------------------------------------------------------------------------------------------------------------------------

### Dades del document

Número de DOGV
:   3876

Data del DOGV
:   13-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8929


Organisme emissor
:   Ajuntament de Benissa

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada en sòl urbà, carrer del Ferreret. [2000/M8929]
  
Aquesta alcaldia presidència, per la Resolució de data 23 d'octubre de 2000, ha resolt:
  
Primer
  
Sotmetre al tràmit d'informació pública l'alternativa tècnica del programa per al desenvolupament de l'actuació integrada en sòl urbà, carrer del Ferreret, la qual incorpora proposta de parcel·lació, projecte d'urbanització i estudi de seguretat i salut, presentada per Construcciones y Promociones Wolf Hattenbach, pel termini de 20 dies hàbils, mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, després de remetre els avisos establits en l'article 46.3 de la Llei Reguladora de l'Activitat Urbanística, sense que incidisca en el còmput d'aquest termini qualssevol altres formes de publicitat que puguen donar-se a aquesta.
  
Segon
  
Aquesta informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant el termini indicat.
  
Tercer
  
Les proposicions juridicoeconòmiques es presentaran durant els cinc dies següents al venciment del termini anterior.
  
Quart
  
Aquests terminis quedaran prorrogats per 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució per a això; aquesta pròrroga s'anunciarà al tauler d'edictes de l'ajuntament i es comunicarà als qui, per desconéixer-la, hagen presentat pliques prematurament.
  
Cinqué
  
L'acte d'obertura de pliques es realitzarà en la següent data hàbil a la conclusió del termini per a presentar-les. Si aquest dia fóra dissabte es posposaria al dilluns següent.
  
Sisé
  
L'expedient estarà de manifest i podrà consultar-se a les oficines tècniques municipals de l'Ajuntament de Benissa, en dies i hores hàbils.
  
Seté
  
Notificar aquest acord als regidors de la corporació municipal, de conformitat i als efectes que disposa l'article 46.3 de la LRAU.
  
Vuité
  
Remetre avís amb el contingut de l'edicte al domicili fiscal dels qui consten en el cadastre com a titulars de drets afectats per l'actuació proposada.
  
Nové
  
L'adjudicació del programa que es realitze s'efectuarà amb els condicionants o les modificacions que, si escau, acorde l'Ajuntament de Benissa.
  
Cosa que es publica en compliment del que disposen els articles 46 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.